
Tungsram izzócsalád limitált szériás csomagolása

MDK vizsgamunkám témája a Tungsram energiatakarékos izzócsalád csomagolásának újratervezése. A feladatom fiktív, nem valós megrendelésen alapszik. A fő célom a projekttel az volt, hogy a csomagolás újra hasznosuljon, miután már a terméket kivettük belőle, tehát másodlagos funkciót adtam neki. Az izzók csomagolásának játékrobot alakjuk van, így a fogyasztók gyermekei tudnak játszani velük, miután kivették az izzót belőle. Minden izzó egy külön karaktert kapott, így létrejött egy család, anyával, apával, gyermekekkel. Játékos módon tudom felhívni a gyermekek figyelmét a környezetvédelem fontosságára, amit egyrészt a csomagolás újrahasznosított papírja, másrészt a későbbi felhasználása mutat. Tehát egyfajta nevelői célzata van a projektnek. Azért, hogy ezt az üzenetet el tudjam juttatni megváltoztattam a TUNGSRAM designját, élénk színekkel dolgoztam és egy új formavilágot alkottam.
anyag: Cyclus Offset enyvezett, mázolatlan ofszetpapír, 100 % újrahasznosított rostból (próba)
méretek: férfi: 16,4 x 6 x 6,1 cm
nő: 17,5 x 10,1 x 6,2 cm
fiú: 14,4 x 4,8 x 5,9 cm
kislány: 13,6 x 6,4 x 5 cm
kisfiú: 9,3 x 5,1 x 6,6 cm
kutya: 5,4 x 5,2 x 7 cm



